Държавен вестник, бр. 13, 2022 г., стр. 5

БРОЙ  13	
Д Ъ Р Ж А В Е Н  В Е С Т Н И К 	
СТР.  5  
Стеснителното тълкуване на чл. 130в, т. 3 от 
Конституцията не съответства на буквата на 
разпоредбата, на духа на Конституцията и 
на волята на конституционния законодател 
за защита на престижа на съдебната власт.
Предвид гореизложеното и на основание 
чл. 149, ал. 1, т. 1 от Конституцията и чл. 12, 
ал. 1, т. 1 от Закона за Конституционен съд 
Конституционният съд
Р Е Ш И :
Разпоредбата на чл. 130в от Конституцията 
включва и възможността министърът на пра­
восъдието да прави предложения до Висшия 
съдебен съвет за предсрочно освобождаване 
от длъжност на председателя на Върховния 
касационен съд, на председателя на Вър­
ховния административен съд и на главния 
прокурор в хипотезата на чл. 129, ал. 3, т. 5 
от Конституцията.
Председател:  
Павлина Панова
758
ОПРЕДЕЛЕНИЕ № 1 
от 8 февруари 2022 г.
по конституционно дело № 19 от 2021 г.
Конституционният съд в състав: председа­
тел: Павлина Панова, членове: Гроздан Илиев, 
Мариана Карагьозова-Финкова, Константин 
Пенчев, Филип Димитров, Таня Райковска, 
Надежда Джелепова, Атанас Семов, Краси­
мир Влахов, Соня Янкулова, при участието 
на секретар-протоколиста Росица Симова 
разгледа в закрито заседание на 8 февруари 
2022 г. конституционно дело № 19/2021 г., 
докладвано от съдията Надежда Джелепова. 
Производството е по чл. 149, ал. 1, т. 2 
от Конституцията на Република България 
(Конституцията).
Делото е образувано на 23.08.2021 г. по 
искане на главния прокурор на Република 
България за установяване на противоконсти­
туционност на чл. 24 и чл. 86, ал. 1 и ал. 4 (в 
частта относно изпълнение на препоръките 
на Народното събрание и отправянето на 
препоръки към Прокуратурата на Република 
България) от Правилника за организацията и 
дейността на Народното събрание (ПОДНС) 
(ДВ, бр. 65 от 6.08.2021 г.). С писмено уточне­
ние от 9.09.2021 г. вносителят е конкретизирал 
петитума на искането си по отношение на 
чл. 86 ПОДНС, като е посочил, че оспорва 
ал. 1 само в частта „включително и за из­
пълнението на препоръките на Народното 
събрание при обсъждането на предходния 
доклад“, а ал. 4 – само по отношение на вто­
рото изречение. 
В искането се твърди, че оспорените раз­
поредби противоречат на чл. 8, чл. 84, т. 16 
и чл. 117, ал. 2 от Конституцията.
С определение от 14 септември 2021 г. 
Конституционният съд е допуснал искането на 
главния прокурор за разглеждане по същество.
От поканените на основание чл. 20а, ал. 1 
от Правилника за организацията на дейността 
на Конституционния съд (ПОДКС) заинте­
ресувани институции становище по делото 
са представили: Върховният касационен съд, 
министърът на правосъдието и Висшият съ­
дебен съвет.
От поканените на основание чл. 20а, ал. 2 
ПОДКС неправителствени организации ста­
новище по делото е постъпило от Съюза на 
съдиите в България. 
Останалите конституирани заинтересу­
вани институции и поканени организации и 
специалисти от науката и практиката не са 
представили писмени становища и правни 
мнения по делото.
На заседания на 47-ото Народно събрание, 
проведени на 16 и 17 декември 2021 г., е приет 
нов Правилник за организацията и дейността 
на Народното събрание, който е обнародван 
в „Държавен вестник“, бр. 109 от 21.12.2021 г., 
и е влязъл в сила на същата дата. Съгласно 
§ 13 от неговите преходни и заключителни 
разпоредби този правилник отменя ПОДНС 
(ДВ, бр. 65 от 6.08.2021 г.).
Конституционният съд намира, че разпоред­
бите на отменения Правилник за организаци­
ята и дейността на Народното събрание (ДВ, 
бр. 65 от 6.08.2021 г.) са престанали да бъдат 
действащо право и не са част от позитивния 
правен ред (в този смисъл Определение № 2 от 
2015 г. по к.д. № 2/2015 г.). При това положение 
оспорените разпоредби, като част от отменения 
ПОДНС (обн., ДВ, бр. 65 от 6.08.2021 г.), не 
могат да бъдат предмет на искане по чл. 149, 
ал. 1, т. 2 от Конституцията. С отмяната на 
ПОДНС (ДВ, бр. 65 от 6.08.2021 г.) отпада 
предметът на настоящото дело.
Поради това и съгласно чл. 19 от Закона за 
Конституционен съд и чл. 25, ал. 2 и чл. 26, 
ал. 1 от Правилника за организацията на дей­
ността на Конституционния съд искането на 
главния прокурор следва да бъде отклонено, 
а производството по делото – прекратено.
По изложените съображения Конституци­
онният съд 
О П Р Е Д Е Л И :
Отклонява искането на главния прокурор 
на Република България за установяване на 
противоконституционност на чл. 24, на чл. 86, 
ал. 1 в частта „включително и за изпълнени­
ето на препоръките на Народното събрание 
при обсъждането на предходния доклад“ и 
на чл. 86, ал. 4, изр. второ от Правилника 
за организацията и дейността на Народното 
събрание (обн., ДВ, бр. 65 от 6.08.2021 г.; 
отм., бр. 109 от 21.12.2021 г.).
Прекратява производството по конститу­
ционно дело № 19/2021 г.
Връща искането на вносителя заедно с 
препис от определението.
Председател:  
Павлина Панова
757